Zborník

Zborník je publikácia, ktorá súhrnne pod spoločným názvom prináša súbor samostatných textov, ktoré majú niečo spoločné -napr. tematiku, autora (čiže všetky texty sú od jedného autora), myšlienkový či literárny smer autorov, generáciu autorov a pod. Jednotlivé časti zborníka (napr. štúdie) by mohli existovať samy o sebe.VYHLÁŠKA 456/2012 Z. z. Ministerstva školstva, vedy, výskumu a športu Slovenskej republiky z 18. decembra 2012 o centrálnom registri evidencie publikačnej činnosti a centrálnom registri evidencie umeleckej činnosti. dostupné onlineMATHAEIDESOVÁ, Marta, ed. Využívanie informačných zdrojov. 4. vyd. Bratislava : Centrum vedecko-technických informácií SR, 1998. 132 s. ISBN 80-85165-71-6. s. 29. Podľa užšej definície sú texty v zborníku „spravidla aspoň rámcovo tematicky príbuzné“.

 Delenie 
Pre (najmä vedecké) zborníky rozlišujemeMATHAEIDESOVÁ, Marta, ed. Využívanie informačných zdrojov. 4. vyd. Bratislava : Centrum vedecko-technických informácií SR, 1998. 132 s. ISBN 80-85165-71-6. s. 2937.:
kontinuitný zborník (periodický zborník v širšom zmysle) -  zborník vydávaný ako seriálová publikácia, a to spravidla konkrétne ako nepravé periodikum (čiže buď pravidelne raz za rok alebo ešte zriedkavejšie, alebo nepravidelne)
neperiodický zborník (jednorazový zborník) - zborník nevydávaný ako seriálová publikácia
zborník pôvodných príspevkov:
konferenčný zborník (zborník z konferencie, materiály z konferencie)  - zborník vydávaný po skončení konferencie, ktorý obsahuje texty prednášok z konferencie a niekedy aj záznam diskusie a výstupov konferencie; môže patriť aj medzi kontinuitné zborníky; variantom je zborník abstraktov z konferencie
jednorazový tematický zborník - jednorazový zborník štúdií viacerých autorov na jednu tému
jubilejný zborník (oslavný zborník) - zborník vydaný pri príležitosti (osobného, inštitucionálneho alebo spoločenského) jubilea
reedičný zborník:
autorský zborník - zborník práce jedného autora o jednom probléme
súborné vydanie prác jedného autora - zborník vybraných alebo zobraných spisov jedného autora 
antológia - zborník podľa prísneho kritéria vybraných kľúčových prác skupiny autorov
zborník materiálov - zborník dokumentov najmä oficiálneho alebo pramenného charakteru (napr. zmlúv, zákonov a pod.)

Iné delenie vedeckých zborníkov je delenie na konferenčné zborníky (porov. vyššie) a nekonferenčné zborníky.

Vedecké zborníky sa môžu líšiť aj tým, či sú alebo nie sú recenzované. Príspevky do kvalitného zborníka však vždy prechádzajú recenziou.

 Referencie 

Kategória:Literatúra